tehotenstvo
Dobrý deň. Som na začiatku tehotenstva a mám vyváženú a pestrú stravu, zdravo jem,športujem a snažím sa vyhýbať stresu. Prosím Vás, je potrebné užívať femibion 1? Bojím sa príliš vysokého jódu a iných prvkov, keďže aj príliš vysoký príjem môže mať negatívne následky. Prosím o radu.Ďakujem
Dobrý deň,
ďakujeme za Vašu otázku.
Všeobecne je vždy dôležité viesť zdravý životný štýl a pestro a vyvážene sa stravovať, ale ešte dôležitejšie je to v období plánovania otehotnenia, počas tehotenstva a dojčenia. Výživové doplnky pre tehotné ženy sú prispôsobené špecifickým potrebám dieťaťa v roznych vývojových fázach každého štádia a dodávajú dieťaťu potrebné živiny. Femibion obsahuje kyselinu listovú Plus (kyselina listová a L-metylfolát), železo, jód, vitamíny skupiny B, vitamíny D a E, biotín, niacín, kyselinu pantoténovú a selén. Pri vyváženej a pestrej strave nie je nutné užívať tento výživový doplnok. Avšak odporúča sa zvýšiť príjem kyseliny listovej minimálne mesiac pred počatím a tri mesiace po počatí, pretože prispieva k správnemu deleniu buniek ako aj k správnej krvotvorbe.
Prajem pekný zvyšok dňa.
S pozdravom
Mgr. Emma Halás Haluščíková